CELEX: 62021TN0306
Language: ro
Date: 2021-05-31 00:00:00
Title: Cauza T-306/21: Acțiune introdusă la 31 mai 2021 – Falke/Comisia

12.7.2021   
            
            
               RO
            
            
               Jurnalul Oficial al Uniunii Europene
            
            
               C 278/70
            
         
      Acțiune introdusă la 31 mai 2021 – Falke/Comisia
      (Cauza T-306/21)
      (2021/C 278/94)
      Limba de procedură: germana
      
         Părțile
      
      
         Reclamantă: Falke KGaA (Schmallenberg, Germania) (reprezentant: M. Vetter, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea, în conformitate cu articolul 264 alineatul (1) TFUE, a deciziei pârâtei din 20 noiembrie 2020 (ajutorul nr. SA.59289), astfel cum a fost modificată prin decizia pârâtei din 12 februarie 2021 (ajutorul nr. SA.61744);
               
            
                  —
               
               
                  obligarea pârâtei la plata cheltuielilor de judecată efectuate de reclamantă.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Schema de ajutor germană denumită „Bundesregelung Fixkostenhilfe 2020”, aprobată de pârâtă, nu este compatibilă cu piața internă, întrucât denaturează concurența fără a avea o justificare în mod excepțional în speță. Pârâta a săvârșit o eroare vădită de apreciere considerând că schema de ajutor, care impunea o scădere a cifrei de afaceri la scara întreprinderii de cel puțin 30 %, era compatibilă cu piața internă în temeiul articolului 107 alineatul (3) litera (b) TFUE. Examinarea schemei de ajutor la scara întreprinderii ar exclude întreprinderi precum reclamanta, care operează în mai multe sectoare de activitate afectate în mod diferit de pandemia de COVID-19, a căror activitate fizică a cunoscut o scădere a vânzărilor cu mult mai mare de 30 % din cauza închiderii, doar pentru că un alt domeniu de activitate nu suferă nicio pierdere în cifra de afaceri, iar calculul unei medii aritmetice a vânzărilor diferitor domenii de activitate semnifică faptul că limita de 30 % nu este respectată. Spre deosebire de întreprinderile care au doar un singur domeniu de activitate, aceste întreprinderi nu ar putea primi atunci niciun ajutor sau ar putea primi numai pentru o fracțiune din perioada eligibilă și ar trebui să finanțeze în mod încrucișat, din celelalte domenii de activitate ale lor, costurile fixe neacoperite ale domeniului lor de activitate închis. Aceasta conduce la o denaturare a concurenței atât în raport cu concurenții din domeniul de activitate afectat de pandemie, cât și în raport cu concurenții din domeniul de activitate neafectat.
               
            
                  2.
               
               
                  Pârâta a încălcat drepturile procedurale ale reclamantei care decurg din articolul 108 alineatul (2) TFUE întrucât nu i-a dat posibilitatea de a-și exprima îndoielile cu privire la compatibilitatea schemei de ajutor cu piața internă în cadrul procedurii de examinare preliminare.